open-index/open-wikipedia-markdown huggingface dataset:
חלפנות כספים

[250px|ממוזער|חלפנות כספים בישראל, [1983]]
**חלפנות כספים** היא מסחר במטבעות של מדינות שונות. העוסק במקצוע זה נקרא חלפן כספים. מקום החלפנות נקרא "חַלְפָנִיָּה", למרות שמשתמשים בעיקר בכינוי הלטיני, **צ'ינג**'.

החלפניה היא מוסד פיננסי, שנועד לרכישה ומכירה של מטבע חוץ ממדינות שונות. לעיתים המקום קשור לקבוצות פיננסיות גדולות יותר.

החלפניות ממוקמות בדרך כלל במרכזים מסחריים גדולים, או בסמוך לבנקים או סוכנויות נסיעות, וכן בשדות תעופה בין-לאומיים, תחנות רכבת וכדומה.

## פעילות
רווחיות החלפניות בנויה משני חלקים, א. שער החליפין שבו קונה חלפן כספים במטבע מסוים, נמוך מהשער שבו הוא מוכר מטבע זה, ומההפרש בין השערים נוצרת הכנסתו הישירה של חלפן הכספים מעסקת החליפין. ב. חלפן הכספים מרוויח גם מעמלה שהוא גובה על פעולת החלפנות עצמה.

העמלה נגבית בדרך כלל כאחוז מסכום הכסף שהוחלף, בכפוף לחיוב מינימלי עבור עסקאות בסכום נמוך. חלק מבתי החליפין מפרסמים שאינם לוקחים עמלה, אך בדרך כלל הם מפצים על כך בפרסום שערי חליפין עם מרווח גדול יותר. ברוב החלפניות לא מקבלים מטבעות, אלא רק שטרות.

[ממוזער|משרד חליפין בשדה תעופה ב[תאילנד.]]
פעמים רבות החלפת כסף בחלפניה לפני הנסיעה, יקרה יותר מאשר למשוך אותו באמצעות כספומט (באמצעות רשת בין-לאומית) במדינת היעד, או מאשר תשלום ישיר באמצעות כרטיס אשראי. וכדאי לבדוק תמיד את כדאיות ההחלפה במדינת המוצא.

בשנת 2002 דיווחו חלפניות רבות באירופה על ירידה משמעותית ברווחיהן, עקב החלפת מטבעות אירופיים רבים באירו.

## היסטוריה
מאז המצאת הכסף בעת העתיקה, עסקו סוחרים בחלפנות כספים. מאז ימי הביניים, עסקו בחלפנות כספים גם בנקאים, כחלק מפעילותם העסקית, שעיקרה הלוואת כספים. הבנקים המודרניים כוללים גם החלפת כספים כאחד משירותיהם וממכלול פעילותם הכספית.

## בישראל
בעשרות השנים הראשונות לקיום המדינה, עקב המצב הכלכלי הקשה הטיל בנק ישראל הגבלות חמורות על החזקת מטבע זר, במטרה לחזק את הלירה הישראלית, ולכן חלפנות כספים נעשתה רק בבנקים, לאחר הצגת מטרה נאותה. במקביל פעלו חלפנים לא חוקיים, שבדרך כלל המשטרה לא פעלה נגדם. בסוף שנת 1997 הותרה חוקית רכישת מטבע זר מחלפניות פרטיות ("צ'יינג'ים") בסכום מוגבל, והחלו קמים עסקים פרטיים המספקים שירות זה בכל רחבי המדינה.

[שמאל|ממוזער|200px|ברחוב זה עסקו בחלפנות כספים עבור העולים שהגיעו דרך נמל [יפו]]

חוק איסור הלבנת הון משנת 2002 מחייב חלפן כספים לדווח לרשות המיסים על כל המרת מטבע בשווי של 50,000 ש"ח ומעלה, כולל פרטי הזהות של הלקוח שביצע עסקה זו.

בנוסף לעיסוק בהמרת מטבעות, עוסקים חלפני כספים גם במתן הלוואות בריבית בשוק האפור ובנכיון שיקים (תשלום במזומן עבור המחאה עתידית תמורת עמלה, העולה בהתאם לאורך הזמן עד התאריך הנקוב בהמחאה).

שימוש נוסף בחלפנות הכספים נעשה לצורכי הלבנת הון או העלמת מס בסכומים נמוכים (בסכומים גבוהים ישנה חובת רישום לחלפן), לדוגמה פרעון שיק למזומן לאדם המעוניין למנוע רישום של ההכנסה אותה קיבל באמצעות שיק.

## ראו גם
* בנק
* חלפן כספים

## קישורים חיצוניים

* איגוד נותני שירותי המטבע בישראל 
* אורן חייקין "סובייקטיביות חובת הדיווח של נותני שירותי מטבע" **אתר [[משפט ועסקים]]** (2015).
* 

## הערות שוליים

קטגוריה:שירותים
קטגוריה:מסחר
קטגוריה:בנקאות
קטגוריה:שוק ההון
יהודה בן ברזילי הברצלוני

רבי **יהודה בן ברזילי הברצלוני** (נקרא גם: רבי **יהודה הנשיא מ[[ברצלונה]]**; **ר"י ברצלוני** או **ברגלוני**, **אלברצלוני**, **אלברגלוני**) חי מסוף המאה ה-11 עד תחילת המאה ה-12 (על פי הלוח העברי באמצע המאה התשיעית לאלף החמישי). היה מגדולי חכמי ספרד. מחבר **[[ספר העתים]]**.

## ביוגרפיה
על פי מחקרו של ד"ר משה שאלתיאל במבוא להגדת שאלתיאל, אביו של רבי יהודה, ברזילי, היה בנו של דוד הנשיא בנו של מר חזקיה בן דוד. יש שטענו כי למד אצל רבי יצחק בן ראובן הברצלוני (מחבר האזהרות ופירוש למסכת כתובות), אך הדבר בספק רב. כמו כן לא ניתן לקבוע מי היו תלמידיו, ובכלל זה האם הראב"ד השני היה תלמידו. עם זאת, ידוע כי הראב"ד הכיר את רבי יהודה באופן אישי והתייעץ עמו בשאלות קשות. כך כותב הרב שמעון בן צמח דוראן:

יהודה בן ברזילי היה בן זמנו של אברהם בר חייא הנשיא, וידוע ויכוח שניהל איתו בדבר דחיית מועדה של חתונה. בר חייא שהיה אסטרולוג סבר כי יש לדחות את החתונה משיקולים אסטרולוגיים, ואילו רבי יהודה התנגד לכך בתוקף משיקולים הלכתיים. שיטתו בסוגיית סדר הפרשיות בתפילין היא כרבנו תם, והוא כותב שלא שמע מעולם על תפילין בשיטת רש"י, שפסיקה כזו היא טעות סופר על פי זה הגיה בספר שימושא רבה.

**[[ספר העתים]]** הוא ספרו המפורסם והעיקרי, עוסק בעיקרו בנושאי הלכות התלויות בזמן (סדר מועד וגם על מסכתות ברכות וחולין ועוד). רובו אבד, בשנת תרס"ג נדפסו חלקים ממנו ששרדו ועוסקים בהלכות שבת ועירובין. ספרים נוספים שחיבר: "יחס שאר בשר" - בדיני נשים (אבד), "ספר הדינים" - בדיני ממונות, מתוכו שרד החלק "ספר השטרות" ונדפס בשנת תרנ"ט וכן ליקוט ממנו שנדפס על ידי שמחה אסף בשנת תרפ"ז, ופירוש על ספר היצירה (שרד). וכן חיבר את ספר הבינות וביאר שם את כל שמות קודש וחול על סדר הפרשיות שבתורה. וכן כתב הלכות ספר תורה, ובו עוסק באופן הכנת ספר התורה ודרך כתיבתו', התגלה על ידי הלורד אלחנן נתן אדלר (אנ').

השלמות לספר העתים מתוך קטעי גניזה נדפסו על ידי הרב אבידע (זלוטניק) ועדיאל ברויאר.

בשלהי שנת תשפ"ה הספר יצא לאור במהדורה חדשה, מתוקנת ומוערת, בת כ-515 עמודים.

בספריו הוא מתבסס על ספרות הגאונים, ספרי הרי"ף ורבי שמואל הנגיד.

יהודה ברצלוני מתייחס אל איגרת חסדאי אבן שפרוט אל מלך הכוזרים בספר שמתוארך בין השנים 1090 ו-1105. הוא מפקפק באמינותם וחושש כי הם זיוף, וכותב "לא ידעתי אם אמת היה הדבר שנתגיירו הכוזרים שהם מבני תוגרמה או לא".

החיד"א משבחו בספרו שם הגדולים: 

## לקריאה נוספת
* 

## קישורים חיצוניים
* 
* 
* שלמה זלמן חיים הלברשטאם, לתולדות המחבר, **פירוש לספר יצירה לרבנו יהודה ברצלוני**, ברלין תרמ"ה 1885
* שלמה זלמן חיים הלברשטאם, ראש דבר, **ספר השטרות לרבנו יהודה ברצלוני**, ברלין 1898
* יעקב שור, מבוא, **ספר העיתים** קראקא, תרס"ג/ 1903
* 
* 

חיבוריו:
* , (הספר מחולק לפרקים, באתר דעת)
* , (הספר מחולק לפרקים, באתר דעת)
* 
* .
* 

## הערות שוליים

קטגוריה:ראשוני ספרד
קטגוריה:ברצלונה: רבנים
קטגוריה:מחברי ספרי הלכה: ראשונים
קטגוריה:פרשני ספר יצירה
קטגוריה:יהודי ספרד במאה ה-11
קטגוריה:יהודי ספרד במאה ה-12
שלמה זלמן חיים הלברשטאם

ממוזער|פורטרט משזח"ה
ממוזער|שמאל|150px|מצבת קברו של שזח"ה
**שלמה זלמן חיים הלברשטאם**, ידוע כ**שזח"ה** או כ**ש"ז חיים הלברשטאם** (1832, קרקוב, פולין - כ"ג באדר ב' תר"ס / 1900, בּיֶליץ, פולין), היה רב, חוקר ואספן ספרים. ממייסדי וראשי חברת מקיצי נרדמים.

## ביוגרפיה
שזח"ה נולד בשנת 1832 בעיר קרקוב. אביו, רבי יצחק הלברשטאם, שהיה תלמיד חכם (חיבר ספר חידושים על פרשות השבוע בשם שיח יצחק), לימד אותו תורה.

שזח"ה, שעסק במסחר, הצליח בעסקיו והתעשר. חלק ניכר מכספו השקיע בתחביבו שהיה אספנות ספרים. במשך שנים קנה ספרים נדירים ויקרים, וכן כתבי יד. שזח"ה עשה שימוש בספרים ובכתבי היד שקנה במחקריו, ואף השאיל אותם לחוקרים אחרים, לצורך מחקריהם.

שזח"ה ניהל חליפת מכתבים ענפה עם חוקרים (כגון: שד"ל, רמש"ש ושמואל אבא הורודצקי) לגבי כתבי היד שהיו בבעלותו, עליהם ביקש לקבל חוות דעת בנוגע לאמינותם ומקוריותם. הוא ההדיר רבים מכתבי היד, בלוויית הערותיו המדעיות.

מאמרי המחקר שלו פורסמו בעיתונות היהודית ובכתבי עת שונים.

שזח"ה נפטר בשנת 1900, ולאחר מותו נמכר אוסף כתבי היד לקולג' ע"ש יהודית מונטפיורי בראמזגייט (Ramsgate), ואילו הספרים המודפסים נמכרו לבית המדרש לרבנים באמריקה ולאוצר הספרים של קהילת וינה.

## ההדרת כתבי יד
בקטלוג שפרסם שזח"ה, בשם "קהלת שלמה", מופיעה רשימה של 411 כתבי יד. מהם, הוהדרו על ידו בלוויית מבואות והערות:
* ריטב"א, חידושים על מסכת נידה, וינה, ה'תרכ"ח
* 
* 
* 

## לקריאה נוספת
* 
***ר' שלמה זלמן חיים האלבערשטאם**, בתוך: 
* 

## קישורים חיצוניים

* מאיר בוסאק, קהילת קרקוב, אתר ספריית מט"ח
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רבנים פולנים
קטגוריה:אספני ספרים
קטגוריה:מהדירי ספרות תורנית
קטגוריה:פולנים שנולדו ב-1832
קטגוריה:נפטרים ב-1900
עבד א-סתאר קאסם

**עבד א-סתאר קאסם** (בערבית: **عبد الستار توفيق قاسم الخضر خليلية**; 21 בספטמבר 1948 – 1 בפברואר 2021) היה פרופסור פלסטיני למדעי המדינה באוניברסיטת א-נג'אח בשכם ופעיל פוליטי.

## ביוגרפיה
קאסם נולד בכפר דיר אל-ע'וסון, הסמוך לטול-כרם. היה בעל תואר ראשון במדעי המדינה מהאוניברסיטה האמריקאית בקהיר (1972), תואר שני בכלכלה מאוניברסיטת המדינה של קנזס (1974), ותואר דוקטורט במדעי המדינה מאוניברסיטת מיזורי (1977). בשנים 79–1978 לימד באוניברסיטת ירדן. משנת 1980 מלמד באוניברסיטת א-נג'אח בשכם. קאסם היה כלוא שנתיים בבתי כלא בישראל בשל פעילותו הפוליטית, בשנים 1981 ו-1988. במשך 22 שנה נאסר עליו לצאת לחו"ל. הוא גם נכלא מספר חודשים בבית הכלא של הרשות הפלסטינית לאחר שביקר את יו"ר הרשות ושלטונו. בשנת 1995 נעשה ניסיון להתנקש בחייו.

בשנת 2002 הודיע כי יתמודד נגד יאסר ערפאת בבחירות לראשות הרשות הפלסטינית והבטיח לפעול נגד השחיתות ברשות וכן חשב להתמודד בשנת 2005, אולם לבסוף משך את מועמדותו. באוגוסט 2011 נעצר ל-15 ימים לפי הוראת בית משפט הפלסטיני.

נפטר ב-1 בפברואר 2021 לאחר שחלה במחלת נגיף קורונה 2019 בתקופת מגפת הקורונה שתקפה את הרשות הפלסטינית. הותיר אחריו אישה, שני בנים ושתי בנות.

## קישורים חיצוניים

* 
* אודות
* ראיון עמו
* Professor Abdul-Sattar Qasem detained by PA

## הערות שוליים

קטגוריה:חוקרי מדע המדינה
קטגוריה:בוגרי אוניברסיטת המדינה של קנזס
קטגוריה:בוגרי אוניברסיטת מיזורי
קטגוריה:בוגרי האוניברסיטה האמריקאית בקהיר
קטגוריה:סגל אוניברסיטת א-נג'אח
קטגוריה:פלסטינים שנולדו ב-1948
קטגוריה:פלסטינים שנפטרו במגפת הקורונה
קטגוריה:פלסטינים שנפטרו ב-2021
ג'יימס ווד

**ג'יימס ווד** (באנגלית: **James Wood**; נולד ב-1965) הוא מבקר ספרות וסופר אנגלי, משמש כפרופסור במחלקה לספרות אנגלית באוניברסיטת הרווארד וכותב בצוות המגזין ניו יורקר.
## ביוגרפיה
ווד נולד בדרהאם שבאנגליה. אביו היה פרופסור לזואולוגיה באוניברסיטת דורהם. ווד למד בתיכון איטון קולג', הוא סיים תואר שני באוניברסיטת קיימברידג' בשנת 1988.

בין השנים 1992 ל-1995 שימש כמבקר הספרות בעיתון הגארדיאן. בשנת 1994 היה שופט בפרס מאן בוקר. בשנת 1995 מונה להיות עורך בכיר בניו ריפבליק.

נשוי לסופרת האמריקאית קלייר מסוד.

## מספריו

* The Broken Estate: Essays in Literature and Belief (Modern Library, 1999);
* Selected Shorter Fiction of D.H. Lawrence (Modern Library, 1999);
* The Book Against God (Farrar, Straus, 2003);
* The Irresponsible Self: On Laughter and the Novel (Farrar, Straus, 2004);
* How Fiction Works (Farrar, Straus and Giroux, 2008).


## קישורים חיצוניים

קטגוריה:סופרים בריטים
קטגוריה:מבקרי ספרות בריטים
קטגוריה:בוגרי אוניברסיטת קיימברידג'
קטגוריה:סגל ניו יורקר
קטגוריה:אמריקאים שנולדו ב-1965
פייטרו בון

[שמאל|ממוזער|250px| פייטרו בון: [הקמפנילה של סן מרקו]]
**פייטרו בון** (באיטלקית: **Pietro Bon**), הנקרא לעיתים **ברתולומאו בון הצעיר** (באיטלקית: **Bartolomeo Bon il Giovane**), היה פסל ואדריכל איטלקי, שפעל בוונציה בשנים 1489 עד 1529. תאריך ומקום לידתו אינם ידועים. הוא נפטר בוונציה ב-1529. אביו, ברתולומאו בון, היה אף הוא אדריכל.

## פייטרו בון, ברתולומאו בון הצעיר, ואי הוודאות בזהויות
בכל המקורות קיים בלבול בין פייטרו בון לבין ברתולומיאו בון הצעיר. יש החושבים שזה אותו אדם ויש החושבים שאלו שני אנשים שונים. ויקיפדיה האיטלקית מקדישה להם ערכים נפרדים, אולם מתייחסת לאי הוודאות: בערך על פייטרו נכתב שאולי הוא זהה לברתולמאו. בערך על ברתולומאו נכתב שכנראה הוא מזוהה עם אחיו פייטרו בון. מצוין שם שברתולומאו נולד ב-1450 בברגמו ונפטר ב-1510 בוונציה. אבל אם כך, הוא לא יכול להיות המשקם של הקמפנילה עבודה שבוצעה בשנים 1511 עד 1514 ובוודאי שלא יכול היה להיות האחראי על העבודות ב Scuola Grande di San Rocco שהחלו ב-1515. אמנם לפי מקור אחר ברתולומאו נולד בברגמו ב-1450 ונפטר בוונציה ב-1529. 
ערך זה נכתב רק על פי המקורות המתייחסים בפירוש לפייטרו בון.

## הפרויקטים של פייטרו בון
* השלמת בניית מגדל הפעמונים של כנסיית מדונה דל'אורטו- 1503.
* שיקום הקמפנילה בשנים 1511 עד 1514
* הפרוקורטיה הישנה (Procuratie Vecchie) בככר סן מרקו, תחילת עבודה ב-1513.
* בניית Scuola Grande di San Rocco. הפרויקט הוזמן אצלו ב-1517.
* עבודה על ארמון הדוג'ה.
* עבודה על חזית כנסיית סן מרקו.
* עבודה על ה-Scuola Grande di Santa Maria della Misericordia
* החזית של Palazzo Trevisan Cappello.
* מבנים תעשייתיים בארסנאלה.

כל הפרויקטים בוצעו בוונציה.

## משרות ניהוליות
* Prothomagister Arsenatus בארסנאלה.
* Protomaestri לאגפי ממשלת הרפובליקה 1496 עד 1505.
* ראש מנהלת סן מרקו 1505 עד 1529.

## קישורים חיצוניים

## הערות שוליים

קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-16
קטגוריה:נפטרים ב-1529
טלי גולדברג

**טלי גולדברג** (נולדה ב-1978) היא כנרת ישראלית, חברת אנסמבל סולני תל אביב ובקולקטיב הבארוק הישראלי - הבארוקדה.

## ביוגרפיה

גולדברג היא בוגרת בית הספר גילדהול למוזיקה ודרמה, שם למדה אצל פרופ' יפרח נאמן.

גולדברג היא ממייסדות הרביעייה הישראלית העכשווית והייתה חברה בה עשר שנים. הרביעייה זכתה בפרס הראשון בתחרות בינלאומית למוזיקה עכשווית בפולין, והופיעה בקביעות בפסטיבלים בעולם ובישראל. היא נגנית מובילה באנסמבל סולני תל אביב, ונגנית אורחת בתזמורת השוודית קאמרטה נורדיקה וקאמרטה ברן בשווייץ.

טלי גם פעילה בתחום המוזיקה העתיקה, והיא מנגנת בויולה ובכינור בארוק באנסמבל סולני באך הישראלים, בתזמורת הבארוק ירושלים ובהרכבים קאמריים שונים. 

בשנים 2011–2015 הייתה חברה ברביעיית רובנס ההולנדית.

משנת 2018 חברה ברביעיית כרמל.

טלי מלמדת כינור ומדריכה הרכבים קאמרים במסגרת הקונסרבטוריון הישראלי למוזיקה בתל אביב, המרכז למוזיקה ירושלים ומכללת לוינסקי.

## קישורים חיצוניים

* [ סדרת קונצרטים לזכר בן מייזלמן ב[אוניברסיטת בר-אילן]] אפריל 2011

קטגוריה:בוגרות תלמה ילין
קטגוריה:בוגרי תלמה ילין
קטגוריה:כנריות ישראליות
קטגוריה:חברות להקת הנח"ל
קטגוריה:ישראליות שנולדו ב-1978
אקוואויט

**אקוואויט** (בדנית: **Akvavit**) הוא שנאפס סקנדינבי מסורתי. מקורו של המשקה הוא במאה ה-15.
טעמו הייחודי של האקוואויט מגיע מעשבי התיבול והתבלינים ובעיקר הכרוויה תרבותית והשמיר המושרים בנוזל. באופן מסורתי נהוג לייצר אקוואויט עם 40% אלכוהול בנפח.

האקוואויט נחשב כמשקה הלאומי של דנמרק. שמם של מלכי דנמרק נקשר אל המשקה בעקבות פרדריק השני שמת משתייה מפורזת של אקוואויט וכריסטיאן הרביעי שהטיל מס על ייצורו. החברה הגדולה ביותר בדנמרק לייצור אקוואויט היא אולבורג.

בשוודיה המונח לתיאור אקוואויט הוא **ברנווין** (בשוודית: **Brännvin**).

## אטימולוגיה
המילה **אקוואויט** נגזרת מן השפה הלטינית ומחוברת מן המילים **אקווה** ו**ויטה** ופירושן הוא **מי החיים**. שם זה נפוץ במשקאות אלכוהוליים לדוגמה: השם **[[ויסקי]]** נגזר מן המילה הגאלית *uisce beatha*, המשקה הגולמי ממנו מכינים קוניאק נקרא **או דה וי** בצרפתית: Eaux de vie.

## לקריאה נוספת
* גדי אבקסיס, **שר המשקים: ספר תרבות הבר והשתייה**, ברטנדר 2008. פרק 'התזקיקים הלבנים': אקווה-ויט, עמ' 59–61.

## קישורים חיצוניים

*האגודה הנורווגית לאקוואויט
* 

## הערות שוליים

 

קטגוריה:משקאות אלכוהוליים
מיקרומגס

**מיקרומגס** (בצרפתית: **Micromégas**) הוא ספר מאת הפילוסוף הצרפתי וולטר, אשר יצא לאור בשנת 1752. הספר נחשב לאבן פינה בהיסטוריה של הספרות המערבית כיוון שהוא נחשב לאחד הביטויים הראשונים של מדע בדיוני.

הספר עוסק בחייזר "מיקרומגס", הוגה דעות ענק ממדים בן הכוכב סיריוס.  מיקרומגס מוגלה מהכוכב שלו לאחר שפרסם ספר שהכעיס את הרשויות והוא נודד ביקום יחד עם חברו, מזכיר האקדמיה של כוכב הלכת שבתאי. הזוג מגיע לכדור הארץ ותוך חיפוש חיים הם מגלים ספינה ובה משלחת אנשי אקדמיה, פילוסופים בני אסכולות שונות. למרות ההבדלים העצומים בגדלים, החייזרים מזהים יצורים תבוניים באוניה ומנהלים איתם דיון פילוסופי. מיקרומגס משמש בספר כהתגלמות העקרונות של תקופת הנאורות ודרך עיניו בוחן וולטר ומעביר ביקורת על תושבי כדור הארץ. כמו בקנדיד, הביקורת של וולטר מכוונת אל הפילוסופים של תקופתו.

הספר ראה אור בתרגום לעברית של ניר רצ'קובסקי בהוצאת נהר בשנת 2009.

## קישורים חיצוניים

* רמי שלהבת, מיקרומֶגָס / וולטר, באתר בלי פאניקה
* 

קטגוריה:ערכים שבהם תבנית בריטניקה אינה מתאימה
קטגוריה:ספרי מדע בדיוני
קטגוריה:ספרי סאטירה
קטגוריה:ספרי שנות ה-1750
קטגוריה:ספרי וולטר
ישראל יעקב אלגאזי

הרב **ישראל יעקב אלגאזי** (ה'ת"ם, 1680 – י' בתמוז ה'תקט"ז, 8 ביולי 1756), היה מחכמי איזמיר וירושלים, שימש כראשון לציון משנת ה'תקט"ו (1755) ועד לפטירתו.

## ביוגרפיה
נולד לרבי יום טוב אלגאזי וגדל באיזמיר. למד אצל רבי חיים אבולעפיה (בעל "עץ החיים") ורבי יצחק הכהן רפפורט (בעל "בתי כהונה"). בהיותו באיזמיר הביא לדפוס את הספר חמדת ימים, שמלא בדברים ממקורות שבתאיים, אשר לא נודע מי חיברו, ויש המייחסים אותו לר' ישראל יעקב עצמו.

בשנת ה'תצ"ה עלה לארץ ישראל. למד בישיבת המקובלים בית אל. היה חבר בבית דינו של הרב אליעזר נחום. שימש כראש ישיבת "נוה שלום ברית אברהם" שבה למדו גדולי חכמי ירושלים.

אחר פטירת רבו הראשון לציון הרב יצחק הכהן רפפורט בשנת ה'תקט"ו, הוכתר תחתיו כראשון לציון.

נפטר בי' תמוז ה'תקט"ז, ונקבר בחלקת "קהל חסידים" שבהר הזיתים בסמוך לקבר הרש"ש.

בנו, הרב יום-טוב אלגאזי, מונה אף הוא לראשון לציון.
ממוזער|שער ספר קהלת יעקב

## ספריו
***שלמי ציבור** – דינים ומנהגים בעיקר ענייני תפילה לימי החול עם הגהות הרב אברהם חיון
***שלמי חגיגה** – חלק שני של שלמי ציבור העוסק בתפילות שבת ראש חדש ומועדים
* **ארעא דרבנן** – דיני דאורייתא ודרבנן לפי סדר א"ב (ועליו הגהות "עפרא דארעא")
* **נאות יעקב** – שו"ת ודרושים לשבת ומועדים
* **קהִלת יעקב** – שו"ת על הש"ס
* **שו"ת מהר"י אלגאזי**
* **מענה לשון** – על כללי הש"ס
* **שארית יעקב** – דרושים
* **אמת ליעקב** – דיני ספר תורה (החיד"א המשיכו וקרא שם חיבורו "לדוד אמת")
* **שמע יעקב** – חידושים על בראשית ושמות
* **חוג הארץ** – דיני מועדים לבני ארץ ישראל
* **וידוי תלמידי חכמים**
* **מגיד דבריו ליעקב** – פירוש על הגדה של פסח

## לקריאה נוספת
* "ואלה תולדות יעקב", מבוא ביוגרפי, בתוך: **אמת ליעקב**, מהדורה חדשה, מכון בית אהרן וישראל, ירושלים תשע"ב, עמ' י"א-כ"ו.

## קישורים חיצוניים
* 
* 
* 
*
* 

## הערות שוליים

אלגאזי, יעקב ישראל
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:בוגרי ישיבת המקובלים בית אל
קטגוריה:מחברי ספרי כללי התלמוד
קטגוריה:משפחת חזן
קטגוריה:עולים לארץ ישראל במאה ה-18
קטגוריה:ילידי 1680
קטגוריה:נפטרים ב-1757
קטגוריה:מחברי ספרי הלכה
קטגוריה:פרשני הגדה של פסח
קטגוריה:מחברי ספרי שו"ת: ראשוני האחרונים
אתאיזם חדש

ממוזער|ארבעת הפרשים
**אתאיזם חדש** או **נאו-אתאיזם** הוא זרם מחשבתי ורעיוני באתאיזם שהופיע סביב שנת 2005. גישה זו גורסת שלדת השפעה שלילית על החברה האנושית, שהיא מובילה לאלימות ולבורות, ושעל האתאיסטים לבקר באופן פעיל את הרעיונות הדתיים ולחשוף את הכשלים הרציונליים הקיימים בה, לגישתם.

הגישה קודמה על ידי מספר כותבים פופולרים: ריצ'רד דוקינס, ויקטור סטנגר, כריסטופר היטצ'נס, לורנס קראוס, דניאל דנט וסם האריס, אשר ספריהם משמשים כבסיס להרבה מהרעיונות עליהם נסמכת הגישה. דוקינס, היטצ'נס, דנט והאריס מכונים לעיתים בבדיחות "ארבעת הפרשים", ברמיזה לארבעת פרשי האפוקליפסה מהברית החדשה.

המונח "אתאיזם חדש" נטבע לראשונה בכתבה במגזין הטכנולוגיה Wired בשנת 2006.

## ראו גם

* אנטי-תאיזם
* יציאה בשאלה
* מיזותאיזם

## קישורים חיצוניים

*Amarnath Amarasingam, Melanie Elyse Brewster. The Rise and Fall of the New Atheism. Annual Review of the Sociology of Religion, 2016. 
* The New Atheism, a definition and a quiz, אנדרו בראון, הגרדיאן
* The rise of the 'New Atheists', CNN, Simon Hooper
* ?Is the New Atheism Dead, ניו ריפבליק, 4 בנובמבר 2015.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אתאיזם
קטגוריה:היסטוריה של הרעיונות
תופעת ורבורג

**תופעת ורבורג** (Warburg Effect) המכונה גם גליקוליזה אירובית, היא תופעה ביוכימית המאפיינת תאי סרטן ומוגדרת כגליקוליזה מוגברת בסביבה עשירה בחמצן.

במטבוליזם של תאים נורמליים, קצב הגליקוליזה יורד כאשר יש רמות גבוהות של חמצן (אפקט פסטר). תאים סרטניים, לעומת זאת, ממשיכים לייצר ATP במסלול הגליקוליזה גם כאשר הסביבה רוויה בחמצן. למעשה אוטו ורבורג, אשר על שמו נקראת התופעה, מצא כי רוב ה-ATP המיוצר על ידי תאי סרטן נוצר במסלול הגליקוליזה תוך יצירה מוגברת של לקטט.

תכונה זו מקנה לתאים הסרטניים מספר יתרונות:
* התופעה מקטינה את תלותם של התאים הסרטניים באספקת חמצן.
* התופעה מלווה בעיכוב של פעילות המיטוכונדריה ובכך נחסם המסלול האפופטוטי תלוי המיטוכונדריה.
* תוצר לוואי של הגליקוליזה המוגברת הוא יצור של חומצה לקטית. הפרשה של חומצה זו לסביבה החוץ תאית מעלה את חומציות הסביבה ותורמת ליכולות החדירה של התאים הסרטניים לרקמות שכנות וכן תורמת לתהליך האנגיוגנזה שאחד הגורמים לשפעולו הוא סביבה ענייה בחמצן (HIF1).
* תוצרים רבים של תהליך הגליקוליזה מנוצלים על ידי התא ליצור חומצות גרעין וחומצות אמינו ולרבייה מוגברת.

קטגוריה:מטבוליזם
קטגוריה:סרטן
ג'ק דניאל'ס

**ג'ק דניאל'ס** (באנגלית: **Jack Daniel's**) הוא מותג טנסי ויסקי אמריקני. הוא אחד ממותגי האלכוהול בכלל והוויסקי בפרט הפופולריים ביותר בעולם. הוא מאופיין בטעם מתקתק, חלק וקל יחסית לשתייה. את מזקקת ג'ק דניאל'ס הקים ג'ק דניאל בגיל 13 בלבד. כיום ממוקמת המזקקה בלינצ'בורג, בירת מחוז מור שבטנסי. ג'ק דניאל'ס מכיל 51% תירס לפחות. המשקה עובר את תהליך מחוז לינקולן (סינון דרך פחם מעץ אדר או השריית שבבי פחם בוויסקי לפני ההכנסה לחבית) ומיושן בחביות עץ אלון חרוכות.

## וויסקי טנסי

**ג'ק דניאלס** הוא לא ויסקי אמריקאי טיפוסי מסוג בורבון, אלא - ויסקי טנסי:
ויסקי זה חייב להיות מיוצר במדינת טנסי בארצות הברית, וכן חייב לעבור סינון דרך פחם פעיל מסוג עץ מייפל.

## מותגים

* **Old No. 7 Black Label** – הבקבוק המוכר והנמכר ביותר, 40% אלכוהול (עד אוקטובר 2004 הכיל הוויסקי כ-43% אלכוהול). לא ברור אם ישנה משמעות למספר "7" ומהי, אך מספר אגדות אורבניות נקשרו במשמעותן.
* **Gentleman Jack** – ויסקי מעט מעודן יותר, עובר סינון כפול דרך פחם עץ מייפל, חלק יותר לשתייה מה-No. 7 - בעל 40% אלכוהול.
* **Silver Select** – ויסקי סינגל בארל בעל 50% אלכוהול.
* **Coca cola -** קוקטיל של ויסקי ג'ק דניאלס בשילוב של משקה קוקה קולה אשר נמכר בפחית של 350 מ"ל של חברת קוקה קולה עם 5% נפח אלכוהול, שיתוף פעולה של מזקקת ג'ק דנילס עם חברת קוקה קולה ליצירת פחית של הקוקטל המוכר "ויסקי - קולה". מגיע בגרסה של קולה רגילה ושל קולה זירו.

אף על פי שהתיקון ה-21 לחוקת ארצות הברית ביטל את האיסור על משקאות חריפים ברמה הפדרלית, החוקה איננה אוסרת על מדינות ומחוזות לחוקק חוקים מקומיים המגבילים את הסחר באלכוהול בתחומם. מזקקת ג'ק דניאלס עצמה נמצאת במחוז מור (טנסי), שהוא "מחוז יבש" ואסורה בו מכירת אלכוהול, ולכן ג'ק דניאלס איננו נמכר כלל במחוז בו הוא המיוצר, למעט בחנות המזכרות של המזקקה עצמה.

## קישורים חיצוניים

* 

* 
* 
* 
* ג'ק דניאל'ס בפורטל בקבוק
* 
* 

## הערות שוליים

קטגוריה:ויסקי טנסי
ווסחוד

**ווסחוד** (קירילית: **Восход**) היא מילה בשפה הרוסית שמשמעותה היא "זריחה".
מין בטוח

[ממוזער|250px|[גלויה משנת 1909, ובה הכיתוב: "התנהגו יפה, ואם אינכם יכולים להתנהג יפה, היזהרו".]]
**מין בטוח** או **מין מוגן** הוא כינוי לפעילות מינית בין אנשים שנקטו אמצעי בטיחות כדי להגן על עצמם מפני היריון או מפני מחלות מין כגון איידס. בניגוד למין מוגן, מתאר הביטוי "מין לא מוגן" פעילות מינית ללא נקיטת אמצעי בטיחות.

מין בטוח הוא למעשה מין "כמעט בטוח", מאחר שהאפשרות להיכנס להיריון או להידבק במחלות מין עדיין קיימת, אם כי בסבירות נמוכה.

## מניעת היריון

ניסיונות למניעת הריונות ביחסי מין התקיימו לכל אורך ההיסטוריה. הקונדום (בעברית: כובעון) בגרסאות פרימיטיביות היה ידוע למצרים כבר באלף השני לפני הספירה, ואילו האוננות או המשגל הנסוג, בה אין מקיימים שפיכה בעת יחסי המין, מוזכרים כבר בתנ"ך.

הגלולה למניעת היריון יצאה לשוק באופן מסחרי בשנות ה-60. נמצא שבשימוש נכון (בדיוק לפי ההנחיות) הגלולה הפחיתה באופן משמעותי (עד 98.7%) את האפשרות להיכנס להיריון. הגלולה ניתנת רק במרשם רופא, ויש לה תופעות לוואי שונות. אמצעים נוספים למניעת היריון הם התקן תוך רחמי, שפותח בשנות ה-70 ודיאפרגמה.

בין האמצעים הניתוחיים למניעת היריון ניתן למצוא קשירת החצוצרות אצל נשים, וחיתוך או חסימת צינור הזרע אצל גברים. שניהם בטוחים וכוללים התערבות כירורגית. חיתוך צינור הזרע אינו הפיך.

## הגנה מפני מחלות מין

מחלות מין (באנגלית: STD – Sexually Transmitted Disease) הן מחלות מידבקות, המועברות בעת קיום יחסי מין מכל סוג שהוא. מחלות המין יכולות להיות ויראליות, בקטריאליות, זיהומיות, או מבוססות על טפילים. אף כי קיומן של מחלות מין ואופן העברתן היה ידוע גם בעבר, הפכה הפרקטיקה של **מין מוגן** לחיונית בעיקר בשנות ה-80, עם התפרצות מחלת האיידס, המועברת גם ביחסי מין.

## קישורים חיצוניים

* 

## הערות שוליים

קטגוריה:יחסי מין
קטגוריה:חינוך מיני
קטגוריה:בריאות מינית
חי נושא את עצמו

**החי נושא את עצמו** הוא כלל הלכתי (נאמר בעיקרו בהלכות שבת, אך משתמשים בו לפעמים גם בהלכות אחרות) לפיו הנושא חי, אינו נחשב כמי שנושא אותו לגמרי. לדעת רש"י טעמו של הכלל הוא משום שהנישא עצמו משתתף במשא ומקל על הנושא.
## המקור והטעם לדין
מקור הדין הוא במשנה במסכת שבת, שם נפסק כי . ואמרו בתלמוד שהטעם שפטור הוא על האדם הוא מאחר ש'החי נושא את עצמו', ועל המיטה פטור מפני שהיא טפלה לאדם.

בביאור הטעם של החי הנושא את עצמו נאמרו בראשונים כמה הסברים:
* בתוספות הרא"ש כתב שהטעם הוא שמאחר שאף החי נושא את עצמו יחד עם האדם הנושאו, נחשב הדבר כ'שניים שעשאוה' שדינם שפטורים. אמנם בשאר הראשונים דחו טעם זה.
*בתוספות הסבירו שאי אפשר ללמוד מלאכה זו ממלאכות המשכן, שהרי במשכן לא היו נושאין דבר חי, כי התיישים והאילים שבעורותיהן היו משתמשין היו הולכין ברגליהן, ואילו את החילזון - יצור החי במים בלבד - היו פוצעין מיד כאשר באו לידם, כדי שלא ימות, וממילא לא היה אף רגע שבו נשאו את החילזון ללא שהיה פצוע, שאז כבר לא היה יכול לנשוא את עצמו.

מאחר שכל הפטור הוא מטעם ש'חי נושא את עצמו', לכך במקרה והאדם כפות או חולה - שאינו נושא את עצמו, לא נאמר בהם דין זה, לדעת הרב שמואל ירונדי גם באדם כשהוא במצב שינה, לא נאמר דין זה.

## בבעלי חיים
בברייתא מובאת מחלוקת בין רוב החכמים לרבי נתן האם הכלל החי נושא את עצמו נאמר גם כאשר אדם נושא בעל חיים: . אך בתלמוד מוסבר כי המחלוקת היא רק לגבי בעל חיים שמשתמטין מהאדם הנושא את עצמן לכיוון אחר וממילא אינם מסייעים בנשיאתם, אך לא בנושא אדם חי, בו גם חכמים מודים לרבי נתן ופוטרים.
## באדם
לעומת הקביעה בתלמוד שאין חיוב על הוצאת אדם מרשות לרשות, מובא במקום אחר ביחס לדברי רבא לפיהם אין איסור הוצאה בילד חי שרבא . ונאמרו כמה דרכים בראשונים לביאור קביעה זו:
* לדעת התוספות יש לחלק בין תינוק בן יומו, בו לשיטת רבי נתן פטור ולשיטת חכמים חייב, לבין ילד גדול יותר בו פטור גם לשיטת רבנן.
* לדעת בעל המאור קטן בן יומו אינו נחשב "חי נושא את עצמו", וחייבים על הוצאתו גם לשיטת רבי נתן. ישנו גיל אמצעי בו התינוק מסוגל ללכת אך אינו רגיל ללכת ברגליו, ובאותו גיל לדעת רבי נתן פטורים על הוצאתו ולדעת רבנן חייבים, ובגיל בו התינוק רגיל ללכת פטורים על הוצאתו גם לדעת רבנן.
* הריטב"א הסיק שדברי הגמרא "רבא כרבי נתן סבירא ליה" אינם מכוונים לומר שרבא אינו סובר כרבנן, אלא שרבא בעניין זה סובר כסברת רבי נתן (שבאדם גם חכמים מודים לה). לפי דרך זו ניתן לומר שהפטור על הוצאת אדם לדעת רבנן אינו תלוי בגיל, ופטורים גם על הוצאת קטן בן יומו. כך כתב שער המלך בדעת הרמב"ם שכתב:"אדם חי אינו משאוי", ולא חילק בגיל האדם.

## בהלכות אחרות
אף על פי שכלל זה נאמר לעניין שבת, יש מהפוסקים שהביאו אותו לעניין הלכות אחרות. כך למשל נפסק בפרי חדש ובספר "ברכת יוסף" בשם הרשב"ץ. שמותר לנידה להעביר תינוק מידה ליד הבעל או ההפך, מכיוון שהחי נושא את עצמו.

לפי זה יש שכתבו אודות קוואטער - (נשיאת התינוק לברית המילה) במקרה והאישה נדה והמנהג הוא שהאישה מוסרת את התינוק ליד הבעל ועל פי הלכות נדה אסורים שניהם למסור חפצים זה ליד זה, מכל מקום כתבו להקל מחמת דין זה של החי נושא את עצמו, שאם התינוק יוצא מיד האישה ליד הבעל אין איסור בזה להעבירו מידו לידה. ויש שתמהו קצת על כך, שהרי דין החי נושא את עצמו נאמר רק לעניין שבת, ויישבו שניתן לסמוך על כך לכל הפחות לעניין דין הרחקה בנדה שהוא איסור מדרבנן.

## קישורים חיצוניים
* 
* **[http://www.halachabrura.org/dafyomi/shabat25.htm חי נושא את עצמו]**, באתר מכון הלכה ברורה ובירור הלכה

## הערות שוליים

קטגוריה:הלכות שבת
קטגוריה:כללים ועקרונות בהלכות שבת
קטגוריה:כללים ועקרונות בהלכה
קוואטער

**קְוַאטֶער** או **כפאטיר** (מיידיש) הוא מנהג של יהדות אשכנז, כינוי לאדם אשר מגיש את התינוק לסנדק לפני ברית המילה. המנהג כיום מקויים לרוב על ידי בני זוג: האישה מביאה את התינוק מאמו בעזרת הנשים לידי בעלה, המכניסו לבית הכנסת ומוסרו לאביו.

## אטימולוגיה
מקור המילה היא מגרמנית gevatter, שמשמעותה סנדק או הורי הטבילה.

הרב שמואל פנחס גלברד הביא בספרו מספר הצעות אטימולוגיות יהודיות מאוחרות שניתנו למילה זו:

## תפקיד הקוואטער
התפקיד נחשב לתפקיד מכובד מכיוון שהקוואטער נחשב לנוטל חלק פעיל במצוות ברית מילה, שאותה זוכה יהודי לקיים רק פעם אחת בחיים, והיא מוזכרת בפוסקי ההלכה. אם כי נפסק כי אין הקוואטער נחשב לאחד ממעורכי ברית המילה, כדוגמת סנדק ואבי הבן, ואין פטורים מלומר תחנון בבית המדרש שבו הוא מתפלל באותו יום.

בציבור הדתי מקובל כי מצווה זו היא סגולה לזרע של קיימא, ונהוג לכבד בכך זוג חשוך ילדים, במקרה שיש אחד כזה מהחברים או מהמשפחה. לפעמים גם מכבדים בתפקיד זה זוג מכובד מהמשפחה, כמו הסבא והסבתא.

### הלכות שונות
מכיוון שהאישה מוסרת את התינוק ליד הבעל נוצרים לעיתים חששות הלכתיים, הנובעים מאיסורי הלכות נידה, האוסרים על הבעל והאישה לקבל חפצים זה מזה כאשר האישה נידה, כחלק מדיני ההרחקה. יש שרצו להתיר את הדבר מדין החי נושא את עצמו, ולמרות שכלל זה נאמר לעניין שבת, יש מהפוסקים שהביאו אותו לעניין הלכות אחרות.

כך גם נפסק בפרי חדש ובספר "ברכת יוסף" בשם הרשב"ץ. שמותר לנידה להעביר תינוק מידה ליד הבעל או ההפך, מכיוון שהחי נושא את עצמו. לפי זה יש שכתבו אודות קוואטער, שאסור להעשות על ידי זוג שהאישה היא נידה מכיוון שלפי המנהג האישה מוסרת את התינוק ליד הבעל ועל פי הלכות נידה אסורים שניהם למסור חפצים זה ליד זה, ויש שתמהו על כך, שהרי דין החי נושא את עצמו נאמר רק לעניין שבת, ויישבו שניתן לסמוך על כך לכל הפחות לעניין דין הרחקה בנידה שהוא איסור מדרבנן.

בתינוק קטן שאינו יכול לשאת את עצמו (כמו תינוק כזה בן שמונה ימים) לא נאמרה ההלכה שהחי נושא את עצמו, ולכן שם וודאי אסור להעבירו מיד הבעל לאישה וההפך, לפי כל הדעות.

יש נוהגים שאישה מעוברת לא תשמש כ'קוואטער'.

## חֵיקה
יש מקומות בקהילות האשכנזים, שנוהגים לכבד אנשים נוספים בקוואטער, על ידי שמעבירים את התינוק מיד ליד עד שמגיע לאביו. וקורים לכיבוד זה 'חֵיקה'. יש שהביאו מקור למנהג זה ממה ששנינו במצוות הקהל "חזן הכנסת נוטל ס"ת ונותנה לראש הכנסת, וראש הכנסת נותנה לסגן, והסגן נותנה לכהן גדול, וכ"ג נותנה למלך, והמלך עומד ומקבל וקורא יושב" כדי להראות את החביבות לתורה. כך גם בברית להראות את חביבותנו למצוות הברית מכבדים הרבה אנשים. ויש שלא אהבו את המנהג.

## הערות שוליים

קטגוריה:מנהגים יהודיים
קטגוריה:מילים וביטויים ביידיש
תסמונת מחזור עירות-שינה שונה מ-24 שעות

**תסמונת מחזור עירות-שינה שונה מ-24 שעות** (באנגלית: **Non-24-hour sleep-wake syndrome**) היא הפרעת שינה כרונית, המתבטאת בשעון ביולוגי הארוך בשעה-שעתיים משעון ביולוגי רגיל (24 שעות). שינוי זה בשעון הביולוגי גורם למחזורי שינה ארוכים מהרגיל אשר מקשים על התנהלות תקנית בחברה. למרות קשיי ההרדמות בשעות רגילות, איכות השינה של הסובלים מהתסמונת אינה נפגעת. תסמונת זו מופיעה אצל כמחצית מהעיוורים ונדירה (1 מ-30,000) אצל אנשים רואים.

זוהי תסמונת נוירולוגית שאינה קשורה להפרעות נפשיות או בעיות פסיכולוגיות למיניהן. נמצאו כמה גנים אשר חשודים בגרימת התסמונת.

התסמונת נחשבת לנכות בלתי נראית, מכיוון שהיא גורמת לסבל רב ובעיות רבות בתפקוד היומיומי עד חוסר יכולת לנהל קשרים חברתיים ולעמוד בהתחייבויות מקצועיות.

## שעון ביולוגי

אצל בני אדם כמו אצל בעלי חיים וצמחים, קיימים מחזורים יומיים אשר נקבעים על ידי שעון ביולוגי. מחזורים אלו משפיעים על פרמטרים רבים בגוף האדם, כגון: טמפרטורת גוף, פעילות גלי מוח, ייצור הורמונים (גם הורמון השינה מלטונין), פעולות בתאים ועוד. לאור (במיוחד לאורכי גל כחולים) חשיבות גדולה בהקדמת או דחיית השעון הביולוגי.

## מאפיינים
גופם של הסובלים מתסמונת זו מתעקש שהיום ארוך מ-24 שעות ולא מוכן להשמע לאותות האור והחושך אשר הוא מקבל מהסביבה. מחזורי השינה, טמפרטורת הגוף, זמני ערנות והפרשות ההורמונים משתבשים, ושינה בשעות קבועות אינה אפשרית. מחזורי הערות/שינה של הסובל מתסמונת זו ישתנו כל יום ויידחו בשעה-שעתיים ללא הפסק ועם הזמן יכנסו וייצאו מזמני ערות/שינה רגילים.
השפעת האור על השעון הביולוגי בכללותו ועל הפרשות המלטונין בפרט מסבירה את השכיחות הגבוהה של התסמונת אצל אנשים עיוורים.
התסמונת פוגעת ביכולת הסובלים ממנה לתפקד חברתית, מקצועית והם גם אינם יכולים לתפקד כהלכה בפעילויות שבועיות קבועות. אנשים אשר לא מודעים לכך שהם סובלים מהתסמונת או אשר מנסים לחיות לפי שעון ביולוגי של 24 שעות יסבלו מנדודי שינה, שינה זעירה וכל תופעות הלוואי הקשורות למחסור בשינה.

## טיפול
דרכי הטיפול המומלצות דומות לאלו של תסמונת פאזת השינה הדחויה. מטרת דרכי הטיפול היא לכפות על הגוף שעון ביולוגי של 24 שעות בעזרת טיפול באור בזמן התעוררות קבוע, ונטילת מלטונין בזמן שינה קבוע. משכו המינימלי של הטיפול הוא 4 שבועות ורק לאחריו ניתן יהיה לדעת אם הוא תרם לשיפור מצב החולה או לא.

## בספרות
בספר **[[הארי פוטר והשיטה הרציונלית]]** הארי סובל מתסמונת זו, ומטופל באמצעות שימוש ב"מחולל זמן".

## ראו גם
* תסמונת פאזת השינה הדחויה
* שינה
* עייפות כרונית
* שעון ביולוגי

קטגוריה:הפרעות שינה
ג'ו דאוסן

**ג'ו דאוסון** (באנגלית: **Joe Dawson**, נולד ב-16 במאי 1961) הוא כדורסלן עבר אמריקאי-ישראלי. גובהו 1.99 מטר.

## קריירה
דאוסון נולד באלבמה למשפחה אפרו-אמריקאית נוצרית. שיחק בעבר בעמדות הפאוור פורוורד והסמול פורוורד. בשנים 1978–1982 שיחק בקבוצת הכדורסל של אוניברסיטת דרום מיסיסיפי. לאחר מכן שיחק מ-1982 עד 1983 במדי המיין לאמברג'קס מליגת ה-CBA ובין 1983 עד 1985 בביי סטייט בומבריידרס מליגה זו. בשנים ששיחק ב-CBA נבחר שלוש פעמים למשחק האולסטאר של הליגה, והיה מדורג בעשרת השחקנים המובילים בליגה בקליעה, ריבאונדים, אחוזי סלי שדה ואחוזי קליעות עונשין ובעונת 1983/1984 סיים שני בהצבעות ל-MVP של הליגה. ב-1985 שיחק בקונטיקט סקייהוקס מליגת ה-USBL.

בעונת 1986/87, שיחק דאוסון בליגה הצרפתית בקבוצת מולהאוס, בה קלע בממוצע של 35.3 נקודות למשחק וזכה בתואר מלך הסלים של הליגה. לאחר מכן ניסה את מזלו להתקבל ל-NBA והיה השחקן האחרון שנופה מהסגל במחנה קדם העונה של הסינסינטי קינגס בטרם עברו לסקרמנטו.

בישראל שיחק לראשונה בקבוצת הפועל חולון אליה הגיע בשנת 1987. לאחר מכן עבר לשחק בפאוק סלוניקי מהליגה היוונית עימה הפסיד בסדרת הגמר הפלייאוף לאריס סלוניקי ובאוורה מהליגה הצרפתית. חזר לישראל ושיחק בקבוצות: בית"ר תל אביב (עונה אחת, 32 נקודות בממוצע למשחק), הפועל אילת (3 עונות), מכבי ירושלים (שתי עונות), שוב הפועל אילת (שתי עונות) ובמכבי ראשון לציון (3 עונות).

בעונת 2001/02 ירד לליגה הלאומית בפעם הראשונה וחתם בהפועל חולון לעונה אחת. לאחר מכן חזר לליגת העל להפועל ירושלים לעונה אחת לא מוצלחת. שלאחריה חזר לליגה הלאומית למכבי אשדוד (עונה אחת) ועירוני רמת גן (עונה אחת). בעונת 2005/06 עבר לשחק בליגה א' בקבוצת הפועל נס ציונה, איתה העפיל לליגה הארצית והמשיך עוד מספר עונות.

בסך הכל שיחק 13 עונות בליגת העל. פעם אחת  של ליגת העל. בעונת 1991/92, עם 27 נקודות למשחק במדי הפועל אילת. פעם אחת נבחר לשחקן העונה (1992/93). דאוסון קלע 4,984 נקודות בליגת העל, והוא מדורג במקום ה-17 של קלעי כל הזמנים.

## חיים אישיים
דאוסון מהנדס מחשבים במקצועו. נישא לישראלית בשנת 1992, והתאזרח כישראלי. כיום גרוש. בנו שון דאוסון אף הוא כדורסלן המשחק בפלקנסטרו פורלי מהליגה האיטלקית ובנבחרת ישראל, ובנו השני טיילר דאוסון משחק במכבי גדרה.

בשנת 2014 החל לאמן בליגת הילדים את מכבי גדרה. בהמשך עבר לקבוצות הילדים של עירוני נס ציונה ואליצור רחובות.

## קישורים חיצוניים

* Former Hoops Standout Joe Dawson to be Inducted into M-Club Hall of Fame, אתר אוניברסיטת דרום מיסיסיפי
* דף התותחן של ג'ו דאוסן באתר "כדורסלע"

## הערות שוליים

קטגוריה:אמריקאים ילידי אלבמה
קטגוריה:כדורסלנים ישראלים
קטגוריה:כדורסלני הפועל חולון
קטגוריה:כדורסלני הפועל אילת
קטגוריה:כדורסלני מכבי ראשון לציון
קטגוריה:כדורסלני הפועל ירושלים
קטגוריה:כדורסלני מכבי אשדוד
קטגוריה:כדורסלני מכבי עירוני רמת גן
קטגוריה:כדורסלני פאוק סלוניקי
קטגוריה:כדורסלני עירוני נס ציונה
קטגוריה:כדורסלני מכבי ירושלים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מלך הסלים של ליגת העל בכדורסל
קטגוריה:אלבמה: כדורסלנים
קטגוריה:כדורסלני בית"ר תל אביב
קטגוריה:כדורסלני אוניברסיטת דרום מיסיסיפי
קטגוריה:אמריקאים שנולדו ב-1960
ג'ון קרנק

**ג'ון קרנק** (1746–1816) היה הוגה ואיש כמורה אנגלי, שנודע בעיקר כמורה של תומאס ג'ונס.

אביו של ג'ון קרנק, ג'יימס קרנק (1707–1780), ואחיו התאום ג'יימס קרנק הצעיר (1746–1826) היו ציירים. קרנק סיים את לימודיו התיכוניים בעיר סדבר  שבמחוז קאמבריה באנגליה. בראשון ביולי 1767, בגיל 21, החל ללמוד (כ"סיזאר" – סטודנט המשלם שכר לימוד מופחת) בטריניטי קולג' של אוניברסיטת קיימברידג'.

באוניברסיטה השלים את לימודיו לתואר ראשון ב-1771, ולתואר שני ב-1774 נעשה חבר בקולג' טריניטי ב-1772, ומונה לסגן-כומר של הפרבר צ'סטרטון  ב-1774, ולסגן-הכומר של הכנסייה הגדולה של סט. מרי  ב-1784, שם כיהן עד 1792. היה הויקאר של הכפר הקטן שודי קמפס  בשנים 1792–1798, ואז הוויקאר של הכפר גיינפורד  שבדרהאם מ-1798 עד מותו ב-6 בספטמבר 1816.

## קישורים חיצוניים

קטגוריה:כמרים בריטים
קטגוריה:בריטים שנולדו ב-1746
קטגוריה:בריטים שנפטרו ב-1816
בציעת הפת

ממוזער|בציעת הפת
**בציעת הפת** היא הלכה בהלכות סעודה שענינה סדר בציעת הלחם בסעודה וחלוקתו לסועדים. הלכה זו תקפה בכל סעודה שהיא, אך למעשה כיום היא רלוונטית בעיקר בסעודת שבת, וכן חלק מהלכותיה קשורות בדווקא לשבת.

## מקום הבציעה
על פי הנאמר בגמרא, הבציעה צריכה להיות במקום האפוי היטב ולא במקום הלבן. דין זה לימד המלך מנשה את רב אשי כאשר נגלה אליו בחלום. למעשה נהוג לבצוע את הלחם מן הצד, כך שנחתכים יחדיו הן צדו העליון של הלחם והן צידו התחתון, עקב מחלוקות הלכתיות שהתעוררו בעניין זה.

## מי הבוצע
הבוצע בדרך כלל הוא בעל הבית כדי שיבצע למסובים בעין יפה. בתלמוד בבלי נכתב שעל בעל הבית לבצוע לכל אחד מן האורחים פרוסה אשר תספיק לו לכל הסעודה. אם ישנו בסעודה אדם גדול או שזו חתונה, מקובל לכבד בבציעה את הגדול או החתן.

## צורת הבציעה וזמנה
לכתחילה היה ראוי לבצוע על הפת שלמה קודם בציעתה מפני כבוד הברכה, אולם מאידך יהיה בכך הפסק רב בין הברכה לאכילה, לכן כפשרה. יש לבצוע מעט קודם הברכה (בשיעור שיוכלו להרים את הלחם אם יאחזו בפרוסה) ואת ההמשך לאחריה.

## הבציעה בשבת
בסעודת שבת בוצעים על לחם משנה. והיות שצריך לבצוע בדווקא על כיכר שלמה, יש פוסקים הסוברים שאין לבצוע כלל כי זה יפגום בשלמות הפת, אולם בספר משנה ברורה מביא שהמדקדקים נוהגים לרשום בסכין (כלומר קלות) קודם הברכה.

## סדר החלוקה
המחלק צריך להניח את פרוסת הבציעה על השולחן ולא לתתה ביד הסועד, משום שלאבל כן נותנים בידו ואין לגרום לאדם להרגיש כאבל. בגמרא נאמר שעניין זה נרמז בפסוק  - רמז שנותנים ביד האבל את פרוסת הלחם.

## קישורים חיצוניים

* בן איש חי, הלכות בציעת הפת, באתר עיתים לתורה

## הערות שוליים

קטגוריה:הלכות שבת
קטגוריה:לחם: טקסים ומנהגים
קטגוריה:אכילה ושתייה ביהדות
In the Closet

**In the Closet** הוא שיר של הזמר והיוצר מייקל ג'קסון. השיר הופץ בהוצאת אפיק ב-8 במאי 1992, כסינגל השלישי מתוך אלבום האולפן השמיני של ג'קסון, Dangerous. השיר מבוצע כדואט בין ג'קסון לבין אלמונית אשר מאוחר יותר נחשפה זהותה כנסיכה סטפני ממונקו. במקור, ג'קסון תכנן לשתף פעולה עם הזמרת מדונה. בראיון שנערך עמה ב-1992, היא טענה כי עבדה על מילים לשיר אך ג'קסון חשב שהן פרובוקטיביות מדי ולכן הוחלט לא להמשיך את שיתוף הפעולה ביניהם. 
מילות השיר מדברות על שמירת מערכת יחסים חשאית בין שני אוהבים. למרות הקונוטציה על נטייה מינית, השיר עוסק במערכת יחסים הטרוסקסואלית בין גבר לאישה.
בווידאו-קליפ ג'קסון רוקד עם דוגמנית העל, נעמי קמפבל.

## מיקומי שיא

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:וידאו קליפים שבוימו על ידי הרב ריטס
קטגוריה:שירים על מיניות
קטגוריה:שירי ניו ג'ק סווינג
קטגוריה:שירי R&B
קטגוריה:סינגלים שהגיעו למקום הראשון ביוון
קטגוריה:סינגלים בהוצאת אפיק רקורדס
ערן סיקורל

**ערן מור סיקוּרל** (נולד ב-9 בספטמבר 1974) הוא עיתונאי ישראלי-איטלקי, מגיש התוכנית "השעה הבינלאומית" ברדיו כאן ב', עורך חדשות החוץ של תחום הרדיו בתאגיד השידור הישראלי כאן.

## ביוגרפיה
ערן סיקורל נולד בחיפה וגדל ביבנה. למד בבית הספר הגבוה לאמנויות הבמה בית צבי, בוגר בית הספר לעבודה סוציאלית באוניברסיטה העברית בירושלים, בעל תואר שני מאוניברסיטת בר-אילן ביחסים בין-לאומיים (2011).

בשנת 1993 התגייס לנח"ל ושירת כחובש קרבי, כבן גרעין בקיבוץ מצר וכשליח השומר הצעיר לערד. לאחר לימודי משחק בבית צבי, החל בלימודי עבודה סוציאלית באוניברסיטה העברית. במהלכם החל לערוך ולהגיש תוכניות ברדיו הר הצופים, ביניהן ייסד תוכנית לקהילה הגאה, "החוג לגאווה". נוסף לכך, היה חבר בוועד תא "העשירון האחר". הוא הצטרף לקול ישראל ב-2002, ושימש קריין במוקד התנועה ברשת ב'.

בשנת 2003 החל לשמש כתב בדסק החוץ של קול ישראל תחת גדעון רמז, ובשנת 2004 התמנה לכתב לענייני חינוך של קול ישראל. בשנת 2006 מונה לעורך חדשות החוץ של רשת ב', תפקיד בו הוא משמש גם בכאן ב'. סיקורל סיקר את כל אירועי החוץ המרכזיים מאז, בהם אסון הצונאמי, בחירות בארצות הברית ורעידת האדמה ביפן. הוא חשף את דבר שירותה של הישראלית ג'יל רוזנברג במחתרת הכורדית בסוריה ואת פרשת היעלמותו של מיכאל פלקוב יועצו לשעבר של אביגדור ליברמן. על עבודתו זכה בפרס קול ישראל לכתב המצטיין על שם אילן רועה.

מאז שנת 2007 שימש סיקורל כתב חוץ בערוץ 1, עורך בחדר החדשות של קול ישראל, עורך יומן החוץ היומי ברשת ב' של קול ישראל - התוכנית "השעה הבינלאומית", ועורך יומני חדשות ומגיש לצד אורן נהרי. מאז שנת 2015 הגיש את "השעה הבינלאומית" בקול ישראל. בשנת 2017, עם סגירת רשות השידור, עבר לשמש ככתב ועורך בדסק החוץ של חטיבת החדשות המאוחדת בתאגיד השידור הישראלי, כשתפקידיו העיקריים הם עורך חדשות החוץ ברדיו, ומגיש יומן החוץ היומי של כאן ב'.

בשנת 2020 הוא פרסם לראשונה פרטי מידע על תוכנית פרגוואי משנת 1969.

## חיים אישיים
סיקורל חי עם בן זוגו מאז שנת 1999 ונשוי מאז שנת 2002, אז שינה את שמו הרשמי לערן **מור**-סיקורל. לזוג שני ילדים. בשנת 2013 הובילו בני הזוג מאבק שבעקבותיו התאפשר לבני זוג חד-מיניים לבחור מי מהם יקבל את נקודות הזיכוי ממס בגין כל ילד גם אם אינו ילדו הביולוגי.

## קישורים חיצוניים

* השעה הבינלאומית עם ערן סיקורל, עמוד התוכנית באתר כאן 11
*כתבתו של ערן סיקורל בערוץ 1 לרגל 150 שנה למלחמת האזרחים בארצות הברית
*כתבתו של ערן סיקורל לאחר סופת הציקלון נרגיס, ערוץ 1, 15 בינואר 2008
* 
* ילדי הקהילה, כתבתו של ערן סיקורל באתר GoGay  26 ביולי 2002
* ערן סיקורל הולך נגד הזרם, באתר "כאן בלוג", 28 באוגוסט 2017

## הערות שוליים

קטגוריה:עיתונאים ישראלים
קטגוריה:עיתונאים כותבי עברית
קטגוריה:סגל קול ישראל
קטגוריה:הערוץ הראשון: שדרנים ומנחים
קטגוריה:עיתונאים להט"בים ישראלים
קטגוריה:סגל כאן ב'
קטגוריה:סגל תאגיד השידור הישראלי - כתבי כאן חדשות
קטגוריה:חברי גרעיני נח"ל
קטגוריה:בוגרי תיכון גינסבורג (יבנה)
קטגוריה:בוגרי האוניברסיטה העברית בירושלים: עבודה סוציאלית
קטגוריה:בוגרי אוניברסיטת בר-אילן
קטגוריה:בוגרי בית צבי
קטגוריה:כתבי חדשות חוץ ישראלים
קטגוריה:ישראלים שנולדו ב-1974
ואנגארד

**ואנגארד** (**Vanguard**) היא צורתו האנגלית של המונח הצרפתי אוונגרד, שמשמעותו המילולית היא חלוץ, כלומר: משמר קדמי, ומציין זרמים מתקדמים ופורצי דרך בתרבות ובאמנות.
גוסט ריידר: רוח הנקמה

**גוסט ריידר: רוח הנקמה** (באנגלית: **Ghost Rider: Spirit of Vengeance**) הוא סרט גיבורי על אמריקאי מז'אנר הפעולה מבית סוני ומארוול קומיקס, הוא יצא לאקרנים ב-2012, והוא סרט המשך ל"גוסט ריידר" הקודם מ-2007. הסרט, כמו קודמו, מבוסס על הקומיקס גוסט ריידר. הסרט יצא לאקרנים בפורמט 3D ב-17 בפברואר 2012, והוא השני לשאת את חותם Marvel Knights אחרי הסרט "המעניש: אזור מלחמה" משנת 2008.
[ממוזער|280px|הרוכב בסרט משתמש ברכב מיוחד: [באגר 288, רכב הקרקע הגדול ביותר בעולם.]]

## עלילת הסרט
ג'וני בלייז נמצא בגלות במזרח אירופה, גלות שכפה על עצמו מאחר שהוא משוכנע כי כוחותיו הם קללה. הפעלולן לשעבר, בלייז, מתקבל לעבודה אצל מוֹרוּ, חבר במסדר נזירי מיכאל, המלאך הלוחם. מורו תר אחר מגן עבור אם ובנה, שנרדפים על ידי דמות בשם רורק, אדם המכיר את עברו וסודותיו הכמוסים של גוסט ריידר ומי שמתגלה כשטן בדמות אדם.

## שחקנים
* ניקולס קייג' - ג'וני בלייז/גוסט ריידר
* ג'וני ויטוורת' - ריי קריגן/בלאקאאוט, שכיר חרב וסוחר נשק המנסה ללכוד את דני כדי להביאו אל השטן, אבל אחרי קרב מתיש מול ג'וני, השטן הופך אותו לשליח שלו שמעניק לו כוחות כמו של גוסט ריידר רק כוחות אפלים ואחרים, השטן העניק לו את כוח הריקבון ובכך הוא יכול לגרום לכל חפץ שהוא נוגע להירקב
* פרגוס ריורדן - דני קטץ', ילד צעיר שנקלע לקונספירציית השדים ונלקח תחת חסותו של ג'וני בלייז.
* קירן היינדס - מפיסטופלס "מפיסטו" רוארק, השד שהפך את ג'וני בלייז לגוסט ריידר.
* ויולנטה פלסידו - נדיה קטץ', אמו של דני וחברתו לשעבר של ריי שעוזרת לג'וני לעצור את מפיסטו מלקחת את גופו של דני.
* אידריס אלבה - מורו, צרפתי החבר בארגון דתי חשאי שחובר לג'וני בלייז ואומר לו לחפש אחר דני.
* כריסטופר למברט - הנזיר מתודיוס
* אנתוני הד - בנדיקט, בכיר הנזירים בטירה בה מתחבאים נדיה ודני בתחילת הסרט.
* וינסנט רייגן - טומה ניקסביק, סוחר נשק שעובד עם קריגן.
* יאסק קומן - טרוקוב

## הפקת הסרט
### פיתוח
ב-9 בפברואר 2007 הודיעה מארוול כי המפיק אבי ארד עובד על פיתוח גוסט ריידר 2. בתחילת דצמבר 2007, ניקולס קייג' הביע נכונות לחזור לשחק בתפקיד הראשי.

בראיון בספטמבר 2008, הודיע ניקולס קייג' כי אולפני קולומביה נקטו פגישות כדי להתחיל בהפקת סרט ההמשך. קייג' ציין כי הסיפור "מזכיר מאוד את העלילה בצופן דה וינצ'י". בפברואר 2011, גילה קייג' כי סרט ההמשך הוא לא סרט המשך ישיר לסרט מ-2007, אלא אפילו פרשנות חדשה וכיוון עלילה אחר, המבוסס על דמותו של גוסט ריידר.

### צילום
ביולי 2010 חשף קייג' כי העבודה על הסרט תחל כבר בנובמבר 2010. השחקנית אווה מנדז חשפה שלא תחזור לשחק את רוקסן. הסרט צולם ברומניה ובטורקיה.

קדימון רשמי לסרט יצא לאינטרנט באוגוסט 2011.

## קישורים חיצוניים
* 

## הערות שוליים

קטגוריה:סרטי פעולה אמריקאיים
קטגוריה:סרטי 2012
קטגוריה:סרטים וסדרות המבוססים על מארוול קומיקס
קטגוריה:סרטי גיבורי-על
קטגוריה:סרטי האחים וורנר
קטגוריה:סרטי קולומביה
קטגוריה:סרטי המשך אמריקאיים
קטגוריה:סרטי מתח על-טבעיים אמריקאיים
ישיבת באר התורה

**ישיבת באר התורה** היא ישיבה גדולה המשתייכת לזרם החרדי ליטאי הממוקמת בבית שמש. בראשה עומד הרב גבריאל יוסף לוי.

## הקמת הישיבה
הישיבה הוקמה בשכונת בית וגן בירושלים, בשנת תשנ"ג (1993) על ידי הרב גבריאל יוסף 

לוי, תלמידו של הרב שמואל רוזובסקי, שכיהן עד אז כר"מ בישיבת בית מתתיהו; ועל ידי חותנו, הרב אהרן פלדמן, בעידודם של הרב שלמה זלמן אויערבך והרב אלעזר מנחם שך. הרב פלדמן, שהוא חבר מועצת גדולי התורה בארצות הברית, נטל חלק פעיל בהנהגת הישיבה עד ל-2001, אז נקרא לעמוד בראשות ישיבת נר ישראל בבולטימור. במקביל הוא עומד בנשיאות הישיבה ומשתתף באירועיה.

דבק בישיבה הכינוי **גי"ל**, ראשי תיבות שמו של ראש הישיבה **ג**בריאל **י**וסף **ל**וי.

## הישיבה ובוגריה
דגש רב מושם על שיעורו של ראש הישיבה מדי יום רביעי. קודם השיעור מעביר ראש הישיבה שיעור קצר המכונה "תקדים" לשיעור המרכזי, ולאחר השיעור מחולקים דפי תקציר ובחורים מבוגרים יחסית חוזרים על השיעור עבור בחורים צעירים יותר ("זאָגער").

המשגיח בישיבה מאז הקמתה היה הרב עמנואל בש, תלמידו של הרב מאיר חדש. בתחילת קיץ 2014 הוא פרש מתפקידו. מגידי השיעורים הם הרב מנחם יוסף דויטש, הרב יעקב משה ליבוביץ, הרב אריה פרידמן, הרב יעקב לוי והרב אביגדור לוי. ראש ה"קיבוץ" הוא הרב יעקב גולדברג, והמשגיח הרב מרדכי לוי.

בשנת 2015 למדו בישיבה כ-350 תלמידים. בשנת 2016 הגיע לשיאו משבר כלכלי שפגע בישיבה, והרב משה הלל הירש נחלץ לעזרתה. הישיבה ששכנה במבנים שכורים שונים בעשורים הראשונים לפעילותה נאלצה לעזוב את ירושלים ובאלול ה'תשע"ו עברה הישיבה לשטח שהוקצה לה בעיר בית שמש. מבני הקבע של הישיבה עודם בשלבי תכנון.

## סניפי הישיבה
תחת חסותה של הישיבה כמה ישיבות-בנות:
*ישיבת "באר התורה" בירוחם, הוקמה ב-1998. בראשה עמד הרב ברוך דב בן שלום, מרבני הישיבה. הישיבה נסגרה ב-2001 מחוסר תקציב.
*ב-1999 הוקמה ישיבת "באר התורה" ביישוב טלז סטון ליד ירושלים, ובראשה עומד הרב שמואל גרוסברד. כיום הישיבה נקראת "מעיני החכמה" ואינה קשורה ל"באר התורה" ולומדים בה כ-50 אברכים.
*ב-2001 הוקמה ישיבת "באר התורה" לצעירים, בראשה עמד הרב מרדכי אפוליון, מתלמידי הרב אלעזר מנחם שך. עקב מחלתו של אפוליון ופטירתו ב-2007 נסגרה הישיבה.
*ב-2009 הוקמה ישיבת "באר החכמה" בבית שמש, לבני עדות המזרח, בראשות הרב חגי קטן. בשנת 2016 שם הישיבה שונה לישיבת תורה בטהרתה, הישיבה נסגרה בשנת 2018 בשל קשיים כלכליים.
*ב-2010 נפתחה שלוחה בשכונת הר נוף בירושלים. בנו של ראש הישיבה, הרב אביגדור, היה ראש ישיבה  ואחיו הרב מרדכי לוי היה משגיח. השלוחה עברה למושב כסלון. באוגוסט 2017 עברה לביתר עילית, ולאחר מספר חודשים חזרה לכסלון. נכון ל-2018 הישיבה עצמאית ובראשה הרב אהרון סלומון. שמה "הישיבה הגדולה כסלון".

## קישורים חיצוניים
*
* 

## הערות שוליים

באר התורה
באר התורה
קטגוריה:בית וגן: מוסדות חינוך
קטגוריה:בית שמש: מוסדות חינוך
רדיוניקס

**רדיוניקס** היא שיטה פסבדו מדעית המתיימרת לאבחן ולהשפיע מרחוק על ה"אנרגיות האלקטרומגנטיות" ואחרות המוכלות ומקיפות, כביכול כל דבר חי, צומח ודומם. לרוב המילה מקושרת למצבים בריאותיים של אבחון ו"טיפול גוף ונפש" באמצעות דגימה של המטופל כגון: שיער, דם, רוק ואפילו תצלום או כתב יד. אין עדות מדעית כלשהי ליעילות השיטה, ועקרונותיה אינם עומדים בקנה אחד עם הפיזיקה והביולוגיה המודרניים.

השיטה פותחה בתחילת המאה ה-20 בידי אלברט אברהמס (1864–1924), על בסיס הטענה שבגוף אדם בריא "תדרים" מסוימים, ואילו בגוף אדם חולה "תדרים" אחרים. המשמעות של המילה "תדרים" בקרב העוסקים ברדיוניקס שונה מהמשמעות המדעית של המילה תדר, ואינה תואמת רעיון ידוע כלשהו בפיזיקה. העוסקים ברדיוניקס משתמשים במכשירים שונים שנועדו לאתר את הבעיה, כביכול ב"תדריו" של המטופל, ולתקן אותה. ה-FDA האמריקני אינו מכיר שימוש רפואי ליגיטימי כלשהו למכשירים אלו.

## ראו גם
* ריימונד רייף

קטגוריה:רפואה אלטרנטיבית
קטגוריה:פסאודו-מדע
Angie

"**Angie**" הוא שיר רוק של להקת הרולינג סטונז, השיר, אשר נכלל באלבום Goats Head Soup הוא אחד מן השירים המפורסמים של הלהקה.
## הפקה
השיר נכתב על ידי מיק ג'אגר וקית' ריצ'רדס. השיר הוא בלדה אשר מספרת על סופו של רומן. השיר מלווה בנגינת גיטרה אקוסטית ובגרסה באלבום בנגינת פסנתר של ניקי הופקינס.

השיר הוקלט בסוף שנת 1972 ויצא בתור סינגל באוגוסט 1973. הבי-סייד של השיר הוא Silver Train. אורך השיר הוא 4:33.

השיר הגיע למקום הראשון בבילבורד הוט 100 ולראשי המצעדים במדינות שונות בעולם.

על אף שנהוג לחשוב שהשיר נכתב על אשתו של דייוויד בואי אנג'לה, או על השחקנית אנג'י דיקנסון השיר למעשה לא נכתב על דמות מסוימת. באוטוביוגרפיה שפרסם ריצ'רדס בשנת 2010 כתב כי התחיל לכתוב את השיר כאשר הוא שהה במכון גמילה מסמים, אשתו דאז אניטה פלנברג הייתה בהיריון, ואנג'י היה "פשוט שם", ולא מדובר על דמות מפורסמת. לבת שנולדה לו ולאניטה כמה חודשים מאוחר יותר הם קראו אנג'י בעקבות השיר.

בנוסף טען ג'אגר פעמים רבות בראיונות שהוא כלל לא פגש את אנג'לה בואי כאשר כתב את שארית המילים.

בשנת 2005 השתמשה המפלגה הנוצרית-דמוקרטית הגרמנית בשיר בקמפיין הבחירות של אנגלה מרקל על אף שלא קיבלו אישור להישתמש בו.

השיר חודש, בין השאר, על ידי גאנז נ' רוזס וטורי איימוס.

## נתוני מכירות

## קישורים חיצוניים

## הערות שוליים

קטגוריה:שירי הרולינג סטונז
קטגוריה:שירים באנגלית
קטגוריה:בלדות משנות ה-1970
קטגוריה:בלדות רוק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירי כסף בממלכה המאוחדת
קטגוריה:שירי פלטינה כפולה באוסטרליה
גשר החירות (בודפשט)

[שמאל|ממוזער|250px|פסלי ה[טורול וסמל הונגריה על מגדלי הגשר]]
**גשר החירות** (בהונגרית: **Szabadság híd**; עד 1945: "גשר פרנץ יוזף") הוא גשר על נהר הדנובה התוחם את מרכז בודפשט מדרום. הגשר, העשוי ברזל ושני מגדלי אבן, הוקם בין 1894 ו-1896 לפי תכנונו של האדריכל יאנוש פקטהאזי (János Feketeházy). תבנית הגשר מרמזת על גשר תלוי, אף שאינו כזה.

בצד פשט (המזרחי) מתחבר הגשר בכיכר Fővám tér, סמוך לשוק המקורה של פשט ולאוניברסיטת בודפשט לטכנולוגיה ולכלכלה.
בצד בודה (המערבי) מתחבר הגשר לכיכר גלרט (Gellért tér), לצידם של מלון ומרחצאות גלרט ולמרגלות גבעת גלרט.

אורך הגשר 366.6 מטרים ורוחבו 20.1 מטרים, והוא מיועד לתנועת מכוניות, חשמליות והולכי רגל. שני עמודי התמיכה מעוטרים בסמל הונגריה הכולל כתר מוזהב ושני פסלים עשויים ברונזה של הציפור האגדית טורול בראש כל אחד מהם.

חנוכת הגשר, ב-4 באוקטובר 1896, התבצעה במעמדם של פרנץ יוזף הראשון, קיסר אוסטריה והונגריה ורעייתו, מלכת הונגריה אליזבת (סיסי). המסמר האחרון בגשר, שהיה עשוי כסף, חובר בצידה של פשט על ידי הקיסר עצמו. באותה עת, ועד סוף מלחמת העולם השנייה נקרא הגשר "גשר פרנץ יוזף".

ב-16 בינואר 1945 פוצץ הגשר, כמו שאר גשרי הדנובה בבודפשט, על ידי צבא גרמניה הנאצית, אולם נפגע פחות מכולם. הכוחות הסובייטים הקימו גשר זמני ששימש כמעבר יחיד בין שני חלקי העיר בין מרץ 1945 לינואר 1946. ב-20 באוגוסט (החג הלאומי ההונגרי) 1946 נחנך הגשר מחדש כגשר החירות בהתבסס על תשתית שבכת ברזל עליה הותקן הכביש. השבכה הוחלפה בתשתית בטון ב-1984, והגשר נצבע מחדש בצבעו המקורי, ירוק. ב-20 באוגוסט 2007 נפתח הגשר מחדש לאחר שהיה סגור במשך כשנה ומחצה לצורך שיפוצים מקיפים.

## קישורים חיצוניים

* אתר גשרי בודפשט - גשר החירות 

## הערות שוליים

החירות (בודפשט)
החירות (בודפשט)